
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


18 Ιουνίου 2018 


ΤΕΥΧΟΣ ΔΕΥΤΕΡΟ 


Αρ 


. Φύλλου 2308 


ΑΠΟΦΑΣΕΙΣ 

Αριθμ. Δ3(α) 46628 

Τρόττος ορισμού των τιμών αναφοράς που απο¬ 
τελούν ασφαλιστικές τιμές αποζημίωσης για τους 
Φορείς Κοινωνικής Ασφάλισης (ΦΚΑ) και τον 
ΕΟΠΥΥ. 

Ο ΥΠΟΥΡΓΟΣ ΥΓΕΙΑΣ 

Έχοντας υπόψη: 

1 .Τις διατάξεις του άρθρου 14 παρ. 3 του ν. 3840/2010 
(Α' 53). 

2. Την παρ. 3 του άρθρου 247, και το άρθρο 254 του 
ν. 4512/2018 (Α'5). 

3. Το άρθρο 12 του ν. 3816/2010(Α'6). 

4. Τις διατάξεις του άρθρου 90 του π.δ. 63/2005 «Κω¬ 
δικοποίηση της νομοθεσίας για την Κυβέρνηση και τα 
κυβερνητικά όργανα» (ΦΕΚ Α' 98). 

5. Το π.δ. 73/2015 «Διορισμός Αντιπροέδρου της Κυ¬ 
βέρνησης, Υπουργών, Αναπληρωτών Υπουργών και 
Υφυπουργών» (ΦΕΚ Α' 116). 

6. Τις διατάξεις του ν.δ. 96/1973 και ιδίως το άρθρο 17 
όπως τροποποιήθηκε και ισχύει (Α' 172). 

7. Τις διατάξεις του π.δ. 121/2017 (ΦΕΚ Α' 148) «Οργα¬ 
νισμός του Υπουργείου Υγείας». 

8. Τις διατάξεις των άρθρων 38, 39, 40 και 51 του 
ν. 3918/2011 (ΦΕΚ Α' 31), όπως τροποποιήθηκαν και 
ισχύουν. 

9. Τις διατάξεις των άρθρων 11,16,17,19,20,21 και 23 
του ν. 4052/2012 (ΦΕΚ Α'41). 

10. Τις διατάξεις του ν. 4512/2018 (ΦΕΚ Α'5) «Ρυθμίσεις 
για την εφαρμογή των διαρθρωτικών Μεταρρυθμίσεων 
του Προγράμματος Οικονομικής Προσαρμογής και άλ¬ 
λες διατάξεις». 

11. Την αριθμ. ΔΥΓ3α/Γ.Π.32221/2013 (ΦΕΚ 1049/ 
Β 729-4-2013) κοινή υπουργική απόφαση, «Εναρμόνιση 
της ελληνικής νομοθεσίας προς την αντίστοιχη κοινο¬ 
τική στον τομέα της παραγωγής και της κυκλοφορίας 
φαρμάκων που προορίζονται για ανθρώπινη χρήση, σε 
συμμόρφωση με την αριθμ. 2001/83/ΕΚ Οδηγία "περί 
κοινοτικού κώδικα για τα φάρμακα που προορίζονται για 
ανθρώπινη χρήση" (Ε 311/28.11.2001), όπως ισχύει και 
όπως τροποποιήθηκε με την Οδηγία 2010/84/ΕΕ, όσον 
αφορά τη φαρμακοεπαγρύπνηση (1348/31.12.2010)». 


12. Την αριθμ. ΔΥΓ3(α)/οικ. 104744 υπουργική απόφα¬ 
ση (ΦΕΒ 2912/Β /30-10-2012), όπως τροποποιήθηκε με 
την αριθμ. ΔΥΓ3(α)/οικ. 19389 (ΦΕΚ 3356/Β717-12-2012) 
κατά την αριθμ. 82961 υπουργική απόφαση (ΦΕΚ 2219/ 
Β709-09-2013). 

13. Την αριθμ. 38733/2014 (Β' 1144) υπουργική από¬ 
φαση «Ρύθμιση θεμάτων Τιμολόγησης Φαρμάκων». 

14. Το με αριθμ. Β2β/46034/14-6-2018 έγγραφο της 
Γενικής Διεύθυνσης Οικονομικών Υπηρεσιών του ΥΥ 
σύμφωνα με το οποίο η παρούσα απόφαση δεν έχει 
δημοσιονομικές επιπτώσεις δεδομένου ότι δεν μετα¬ 
βάλλεται το ανώτατο όριο της φαρμακευτικής δαπάνης 
του ΕΟΠΥΥ, όπως αυτό καθορίστηκε με το ΜΣΔΑ 2018- 
2021, πέραν του οποίου ενεργοποιείται ο μηχανισμός 
αυτόματης επιστροφής (σΐθνν 03σΚ) . Παράλληλα δεν 
προκαλείται επιπλέον δαπάνη σε βάρος του Κρατικού 
Προϋπολογισμού, αποφασίζουμε: 

Άρθρο 1 

Τιμές Αναφοράς και θεραπευτικές κατηγορίες 

1. Μόνο τα φαρμακευτικά προϊόντα που συμπεριλαμ- 
βάνονται στο κατάλογο αποζημιούμενων φαρμάκων (θε¬ 
τικό κατάλογο) του άρθρου 12 του ν. 3816/2010 (Α' 6), 
όπως διαμορφώνεται κατά τα προβλεπόμενα στα άρ¬ 
θρα 247 έως 256 του ν. 4512/2018, αποζημιώνονται 
από τους φορείς κοινωνικής ασφάλισης και τον ΕΟΠΥΥ. 
Ο ανωτέρω κατάλογος αποζημιούμενων φαρμάκων 
(θετικός κατάλογος) αφορά φάρμακα που η χορήγησή 
τους σύμφωνα με την άδεια κυκλοφορίας τους, απαιτεί 
ιατρική συνταγή, και δεν περιλαμβάνει μη συνταγογρα- 
φούμενα φάρμακα και φάρμακα της αρνητικής λίστας. 
Για την κατάρτιση, αναθεώρηση και συμπλήρωση του 
καταλόγου αποζημιούμενων φαρμάκων, χρησιμοποιεί¬ 
ται σύστημα ταξινόμησης των φαρμάκων και σύστημα 
υπολογισμού τιμών αναφοράς ανά θεραπευτική κατη¬ 
γορία δραστικών ουσιών. Ειδικότερα, η ταξινόμηση των 
δραστικών ουσιών σε θεραπευτικές κατηγορίες γίνε¬ 
ται βάσει του συστήματος Ανατομικής, θεραπευτικής, 
Χημικής Κατηγοριοποίησης (ΑηθΐοιτιίσθΙ ΤΓΐθΓθρθυΐίσ 
(ΖΓιθιγμοβΙ οΐ355ίίίε3ΐ:ίοη) του Παγκόσμιου Οργανισμού 
Υγείας στο τέταρτο επίπεδο (ΑΤΈ4), στο οποίο ενσωμα¬ 
τώνεται εσωτερικό σύστημα τιμών αναφοράς (ίηΐθίτίΒΐ 
ρποθ ΐ'θίθΐ'θηαπς 5γ5ΐθΐη), όπου η τιμή αναφοράς κάθε 
θεραπευτικής κατηγορίας αποτελεί την τιμή αποζη- 

μίωσης των Φορέων Κοινωνικής Ασφάλισης και του 
ΕΟΠΥΥ με την επιφύλαξη του άρθρου 254 παρ. 2 του 
ν. 4512/2018. 

2. Η ομαδοποίηση του συνόλου των φαρμάκων σε θε¬ 
ραπευτικές κατηγορίες γίνεται υποχρεωτικά στο τέταρτο 
(4ο) επίπεδο του συστήματος ΑΤΘ (ΑΤΘ4), λαμβάνοντας 
υπόψη την οδό χορήγησης, την ονοματολογία και την 
ομαδοποίηση των φαρμακοτεχνικών μορφών, όπως 
αυτή αναφέρεται σχετικά από την Ευρωπαϊκή Διεύθυνση 
για την Ποιότητα των Φαρμάκων που λειτουργεί υπό την 
αιγίδα του Συμβουλίου της Ευρώπης (5ΐ3η03Γ0 Τθπτι 5 
οί ΕυτορθΒΠ ϋίΓθςΐοΓΒΐθ ίοι - ϊΡιθ φυΒίίΐγ οί Μθόίείηθ5 - 
Ε.Θ.Θ.Μ.). 

3. Γιατιςπεριπτώσειςπου στην ίδια φαρμακοθεραπευ- 
τική κατηγορία του 4ου επιπέδου του ΑΤΘ περιλαμβάνο¬ 
νται φάρμακα που έχουν πάρει άδεια κυκλοφορίας για 
περισσότερες της μίας ενδείξεις, μπορεί να λάβει χώρα 
υποταξινόμηση των δραστικών ουσιών στο ίδιο επίπεδο 
του ΑΤ(Ι. Νέες κατηγορίες μπορούν να αναπτύσσονται 
μόνον στις περιπτώσεις που μια δραστική ουσία της 
κατηγορίας ΑΤΘ4 δεν είναι θεραπευτικά ανταλλάξιμη 
(ίηΐθΐτ:ή3η963βΙθ) και αυτόματα υποκαθιστάμενη στη 
βασική ένδειξη με τις λοιπές της κατηγορίας της. Με την 
πάροδο των ετών και την εξέλιξη της φαρμακευτικής 
τεχνολογίας και της επιστημονικής γνώσης, φάρμακα 
που έχουν ενταχθεί σε επίπεδο δραστικής ουσίας (ΑΤΘ5) 
δύναται, εφόσον αλλάξουν τα αρχικά δεδομένα, να με¬ 
ταφερθούν σε επίπεδο θεραπευτικής κατηγορίας (ΑΤΘ4). 

4. Σε κάθε θεραπευτική κατηγορία ορίζεται τιμή ανα¬ 
φοράς (ΤΑ), σύμφωνα με τις διατάξεις της παρούσας 
απόφασης, η οποία αποτελεί την τιμή αποζημίωσης από 
τα ασφαλιστικά ταμεία και τον ΕΟΠΥΥ όλων των προϊό¬ 
ντων της εκάστοτε κατηγορίας. Η Επιτροπή Αξιολόγησης 
και Αποζημίωσης Φαρμάκων Ανθρώπινης χρήσης αφού 
κατατάξει τα φάρμακα όπως προσδιορίζεται στον Κανο¬ 
νισμό Εσωτερικής Λειτουργίας της και στην παρούσα 
απόφαση, υπολογίζει την τιμή αναφοράς ανά θεραπευ¬ 
τική κατηγορία χωριστά. Στον υπολογισμό εντάσσονται 
όλα τα φάρμακα, οι περιεκτικότητες και συσκευασίες, 
που επιλέγονται για να αποζημιώνονται από τους Φορείς 
Κοινωνικής Ασφάλισης. 

Άρθρο 2 

Μηχανισμός Υπολογισμού Κόστους 

Ημερήσιας Θεραπείας (ΚΗΘ) 

Σύμφωνα με την κείμενη νομοθεσία η τιμή αναφο¬ 
ράς ορίζεται με βάση την χαμηλότερη τιμή κόστους 
ημερήσιας θεραπείας (ΚΗΘ) σε κάθε θεραπευτική κα¬ 
τηγορία. Για τον υπολογισμό του ΚΗΘ για κάθε φάρμα¬ 
κο (περιεκτικότητα και συσκευασία) χρησιμοποιείται 
ο ακόλουθος μαθηματικός τύπος: ΚΗΘΚ = ΛΤΚ / ΑΗΔΚ, 
όπου ΛΤ: η λιανική τιμή του φαρμάκου Κ και ΑΗΔ: ο 
αριθμός ημερήσιων δόσεών του, που υπολογίζεται ως 
ΑΗΔΚ = ΣΠΔΚ / ΜΗΔΚ, όπου ΣΠΔΚ: συνολική ποσότητα 
δραστικής και ΜΗΔΚ: μέση ημερήσια δόση. Η τιμή ανα¬ 
φοράς κάθε θεραπευτικής κατηγορίας ορίζεται ως το 
χαμηλότερο ΚΗΘ ανάμεσα στο σταθμισμένο μέσο ΚΗΘ 
όλων των φαρμάκων αναφοράς (υπό ή χωρίς καθεστώς 
προστασίας) και το σταθμισμένο μέσο ΚΗΘ όλων των 


γενοσήμων φαρμάκων της εκάστοτε κατηγορίας και 
δημοσιεύονται στον εκάστοτε κατάλογο. Δηλαδή, ΤΑ 
αναφοράς κατηγορίας = Ελάχιστο {Σταθμισμένο Μέσο 
ΚΗΘ φαρμάκων αναφοράς κατηγορίας, Σταθμισμένο 
Μέσο ΚΗΘ γενοσήμων φαρμάκων κατηγορίας}; όπου 
\Λ/ιη*ΚΗΘηη και Σταθμισμένο Μέσο ΚΗΘ γενοσήμων 
φαρμάκων κατηγορίας = γ1*ΚΗΘ1 + ... + γη*ΚΗΘη, ιπ 
και π είναι ο συνολικός αριθμός διαφορετικών μορφών 
φαρμάκων αναφοράς και γενοσήμων αντίστοιχα στην 
εξεταζόμενη κατηγορία; ΚΗΘιτι και ΚΗΘπ το Κόστος 
Ημερήσιας Θεραπείας του συγκεκριμένου φαρμάκου 
(αναφοράς ή γενοσήμου αντίστοιχα), μορφής και περιε¬ 
κτικότητας όπως αυτό προσδιορίζεται από τον εκάστοτε 
δημοσιευμένο κατάλογο τιμών; ννιη και γη το μερίδιο 
αγοράς σε αξίες (βάσει τιμών λιανικής) των φαρμάκων 
αναφοράς και γενοσήμων αντίστοιχα στο σύνολο των 
πωλήσεων σε αξίες των φαρμάκων αναφοράς και γενο¬ 
σήμων αντίστοιχα στη συγκεκριμένη κατηγορία. Οι ως 
άνω συντελεστές στάθμισης (ννιη και γη) υπολογίζονται 
από τα στοιχεία της ΗΔΙΚΑ, που αφορούν στο τελευταίο 
εξάμηνο πριν την κατάρτιση της λίστας και αντανακλούν 
το μερίδιο του εκάστοτε φαρμάκου στο σύνολο της αξίας 
των αντίστοιχων φαρμάκων της θεραπευτικής κατηγο¬ 
ρίας που εντάσσονται και δημοσιεύονται στον εκάστοτε 
κατάλογο. Δηλαδή, ννιη = Αξία Φαρμάκου Αναφοράς 
(ανά Συσκευασία και Περιεκτικότητα^ / Σύνολο Αξίας 
Φαρμάκων Αναφοράς Θεραπευτικής Κατηγορίας, και 
γη = Αξία Γενοσήμου Φαρμάκου (ανά Συσκευασία και 
Περιεκτικότητα^ / Σύνολο Αξίας Γενοσήμων Φαρμάκων 
Θεραπευτικής Κατηγορίας. 

Άρθρο 3 

ΥπολογισμόςΤιμής Αποζημίωσης 
Οι άνω διατάξεις αφορούν όλες τις περιεκτικότητες και 
συσκευασίεςτου κάθε φαρμάκου που αποζημιώνονται. 
Για τον υπολογισμό της τιμής αποζημίωσης του κάθε 
φαρμάκου χρησιμοποιείται ο ακόλουθος μαθηματικός 
τύπος:Τιμή Αποζημίωσης Φαρμάκου =Τιμή Αναφοράς χ 
ΑΗΔ. Στις περιπτώσεις που επιλέγεται φάρμακο με λιανι¬ 
κή τιμή υψηλότερη από την τιμή αποζημίωσης, ο ασθε¬ 
νής καλύπτει εκτός από την προβλεπόμενη θεσμοθετη¬ 
μένη συμμετοχή, το σύνολο της διαφοράς μεταξύ της 
τιμής αποζημίωσης και της λιανικής τιμής του φαρμάκου. 
Γ ια τις ειδικές περιπτώσεις όπου επιλέγεται φάρμακο που 
δεν διαθέτει γενόσημο ή μια θεραπευτική κατηγορία 
στο σύνολό της περιέχει μία μοναδική δραστική ουσία 
χωρίς γενόσημα φάρμακα, όπου επιλέγεται φάρμακο με 
λιανική τιμή υψηλότερη από την τιμή αποζημίωσης, ο 
ασθενής καλύπτει εκτός από την προβλεπόμενη θεσμο¬ 
θετημένη συμμετοχή, το ήμισυ της διαφοράς μεταξύ της 
τιμής αποζημίωσης και της λιανικής τιμής του φαρμάκου. 

Άρθρο 4 

Υπέρβαση τιμής Αποζημίωσης έναντι Λιανικής 
Στις περιπτώσεις που η τιμή αποζημίωσης των φαρμά¬ 
κων, όπως έχει προκύψει από τον ως άνω υπολογισμό, εί¬ 
ναι μεγαλύτερη από τη λιανική τιμή, η τιμή αποζημίωσης 
μειώνεται στο επίπεδο της λιανικής τιμής. Στις περιπτώ¬ 
σεις που η τιμή αποζημίωσης των γενοσήμων φαρμάκων 




Τεύχος Β' 2308/18.06.2018 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


25295 


όπως έχει προκόψει από τον ως άνω υπολογισμό, είναι 
μικρότερη από τη λιανική τιμή, η τιμή αποζημίωσης αυ¬ 
ξάνεται στο επίπεδο της λιανικής τιμής. Στις περιπτώσεις 
που το νέο γενόσημο φάρμακο αντιστοιχεί σε φάρμακο 
αναφοράς το οποίο δεν είχε γενόσημο έως την έγκριση 
τιμήςτου γενοσήμου, η τιμή αναφοράς επανακαθορίζε¬ 
ται με βάση και την τιμή του νέου γενοσήμου, υπό την 
προϋπόθεση ότι καταγράφονται πωλήσεις στην ΗΔΙΚΑ. 

Άρθρο 5 

Φάρμακα εκτός περιόδου προστασίας δεδομένων 
Για τα φάρμακα αναφοράς που έχει λήξει η περίοδος 
προστασίας και κυκλοφορούν στην αγορά γενόσημα 
και εφαρμόζονται οι διατάξεις του ν. 4052/2012, του 
ν. 4093/2012 και της υπουργικής απόφασης ΕΜΠ4, (ΦΕΚ 
3057,18.11.2012), ασφαλιστική τιμή της εκάστοτε θερα¬ 
πευτικής κατηγορίας είναι η τιμή που προσδιορίζεται 
σύμφωνα με τα οριζόμενα στην παρούσα απόφαση. 
Εφόσον επιλεγεί φάρμακο με υψηλότερη λιανική τιμή 
από την τιμή αποζημίωσης ισχύουν τα οριζόμενα στην 
προηγούμενη παράγραφο. 


Άρθρο 6 

Εμφάνιση τιμή στο σύστημα συνταγογράφησης 

Οι τιμές αποζημίωσης και οι συμμετοχές των ασθενών 
θα εμφανίζονται στο ηλεκτρονικό σύστημα συνταγογρά- 
φησης, ώστε να τα γνωρίζει ο ιατρός, ο ασθενής και ο 
φαρμακοποιός κατά τη συνταγογράφηση και εκτέλεση 
της συνταγής. 

Άρθρο 7 

Τελικές διατάξεις 

Ι.Το άρθρο 3 της αριθμ. ΔΥΓ3(α) /οικ. 104744/2012 
(Β' 2912) καταργείται. 

2. Κατά τα λοιπά ισχύουν τα αναφερόμενα ως προς τις 
τιμές αναφοράς και αποζημίωσης στην αριθμ. 38733/ 
2014 (Β' 1144) υπουργική απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Ιουνίου 2018 

Ο Υπουργός 

ΑΝΔΡΕΑΣ ΞΑΝΘΟΣ 

ΞΤ 

ΕΘΝΙΚΟ ΤΥΠΟΓΡΑΦΕΙΟ 

Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητι¬ 
κής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και 
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη 
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα 
(ν. 3469/2006/Α' 131 και π.δ. 29/2018/Α'58). 

1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θ 1.0Γ, την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί¬ 
τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον 
ιστότοπο νννννν.θΐ.ςιΐ'. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή- 
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας 
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. 
Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον 
οκτασέλιδο (ή μέρος αυτού) προσαυξάνεται κατά 0,20 €.Το κόστος ενός έγχρωμου ΦΕΚ από 
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά¬ 
νεται κατά 0,30 €. Το τεύχος Α.Σ.Ε.Π. διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση ννθΙιπΐ35τ6Γ.6ΐ@βτ.9Γ με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων. 

• Πληροφορίες, σχετικά με την αποστολή/κατάθεση εγγράφων προς δημοσίευση, την ημε¬ 
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό¬ 
γους για όλες τις υπηρεσίες μας, περιλαμβάνονται στον ιστότοπο (νννννν.θΐ.ςή. Επίσης μέσω 
του ιστότοπου δίδονται πληροφορίες σχετικά με την πορεία δημοσίευσης των εγγράφων, με 
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνι¬ 
κό Τυπογραφείο για όλα τα κείμενα που πληρούν τις προϋποθέσεις δημοσίευσης. 

2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο¬ 
γραφικά έντυπα, φακέλους για κάθε χρήση, κ.ά. 

Επίσης σχεδιάζει ψηφιακές εκδόσεις, λογότυπο και παράγει οπτικοακουστικό υλικό. 


Ταχυδρομική Διεύθυνση: Καποδιστρίου 34, τ.κ. 10432, Αθήνα 

Ιστότοπος: νννννν.βΐ.9 1. 

ΤΗΛΕΦΩΝΙΚΟ ΚΕΝΤΡΟ: 210 5279000 - Ιβχ: 210 5279054 

Πληροφορίες σχετικά με την λειτουργία 
του ιστότοπου: Γΐ6ΐράθ$Ι<.6ΐ@6ΐ.9 > ' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

νν6ΐ)ΐη3$ΐ6Ι'.6ΐ@6ΐ.9·' 

ΕΞΥΠΗΡΕΤΗΣΗ ΚΟΙΝΟΥ 

Πωλήσεις - Συνδρομές: (Ισόγειο, τηλ. 210 5279178- 180) 
Πληροφορίες: (Ισόγειο, Γρ. 3 καιτηλεφ. κέντρο 210 5279000) 
Παραλαβή Δημ. Ύλης: (Ισόγειο, τηλ. 210 5279167,210 5279139) 

Πληροφορίες για γενικό πρωτόκολλο 
και αλληλογραφία: 9Γ3>ηιτΐ3ΐ6Ϊ3@6ΐ.9>' 

Ωράριο για το κοινό: Δευτέρα ως Παρασκευή: 8:00 -13:30 


Γί^ΡΤΤτττ^ ι: ■ ' .'ώιτη σπη Γ _ 

για να βελτιώσουμε τις υπηρεσίες μας, συμπληρώνοντας την ειδική φόρμα στον ιστότοπο μας. 




























